Pahala Mansury

Pahala Nugraha Mansury (lahèr 8 April 1971) panèka èkonom bân bankir dâri Indonesia. Pahala toman ajabat mènangka bekkèl Menteri Lowar Naghârâ dâri Juli 2023 kantos Oktober 2024. Sabelluna salèrana ajabat mènangka bekkèl Menteri Bhâdhân Usaha Andi'na Naghârâ taon 2020 kantos 2023 aghentè'è Budi Gunadi Sadikin sè dhâddhi Menteri Kasèhadhân.Taylor, Gloria Safira (23 Desember 2020). "Jokowi Tunjuk Pahala Mansury Jadi Wamen BUMN". Èaksès tangghâl 23 Desember 2020 – via cnnindonesia.com. Sabelluna, salèrana panèka dirèktur otama Bank Tabungan Naghârâ sejjhâk 27 Novèmber 2019.Putri, Cantika Adinda (27 November 2019). "Sah! Pahala Mansury Jadi Dirut BTN, Chandra Hamzah Jadi Komut". Èaksès tangghâl 10 Desember 2019. bân salèrana toman ajabat mènangka Dirèktur Keuangan PertaminaAfriyadi, Achmad Dwi (13 September 2018). "Ini Rekam Jejak Pahala Mansury Direktur Keuangan Baru Pertamina". Èaksès tangghâl 10 Desember 2019. tor Direktur Otama Garuda Indonesia.Ispurwanti, Dewi (12 April 2017). "Ini Profil Pahala Mansury, Dirut Baru Garuda". Èaksès tangghâl 10 Desember 2019.

 Pendidikan 

 S1 (S.E) è Fakultas Èkonomi Univèrsitas Indonesia.
 S2 (M.B.A) è New York University Stern School of Business.

 Karir 
È taon 2017, Pahala èpadhâddhi dirèktur otama Garuda Indonesia lèbât Rapat Panegghu' Saham (RUPS). È awwâl bâkto pamarènta'anna karogiyân perusahaan dhâddhi rajâ bânnya'na 283,8 juta dolar AS, maskè angka kasebbhut bisa èpakènè' dhâddhi 213,4 juta dolar AS è akhèr taon. È taon 2016 Garuda Indonesia nyatet laba bhersè bânnya'na 9,3 juta dolar AS. È kuartal partama 2018, Garuda Indonesia abâli ngaollè karogiyân bânnya'na 64 juta dolar AS, tapè sè nompa' kapal sabbhân taonna ongghâ ghun 5% bân kargo jhughân ongghâ 3,2%. Pahala abâlâ jhâ' perusahaan èpaberrâ' kalabân ongghâna biaya operasional sè èhasèllaghi sareng ongghâna arghâ minnya' dhunnya. Salaènna jârèya saham Garuda Indonesia (IDX : GIAA) jhughân ta' toman lèbât dâri arghâ Rp 500 sabbhân lembârra saham. Hubungan kalabân serikat panglako bân asosiasi pilot jhughân ta' bhâghus, polana asosiasi mènta dirèksi sè ta' èjâb, èpatoron bhâi. Protès èlakonè kalabân ngoca' ambuwâ alako dâlem perusahaan dhing ra'-para' Idul Fitri. Salaènna pan-bârâmpan mas'alah, hal positif sè èkaollè jhughân ècatet Garuda Indonesia è jhâman pamarènta'an Pahala, panèka ongghâna persèntase orèng-orèng sè nompa', ongghâna 71 persèn bân karjâ teppa'na bâkto ngabbhâr ollè 88,8 persèn otabâ ongghâ ètèmbhâng OTP taon lampan sè rajâna 86.5 persèn. Hal laèn sè ongghâ panèka aircraft utilization (ra-kèra kapal ngabbhâr dâlem periode 24 jhâm), dâri 9.19 jhâm dhâddhi 9.41 jhâm.Apinino, Rio (12 September 2018). "Rekam Jejak Pahala Mansury di Garuda: Banyak Konflik, Terus Rugi". Èaksès tangghâl 10 Desember 2019.

Tangghâl 11 Sèptèmber 2018, Pahala èpatoron dâri jabadhân Dirèktur Otama Garuda bân èghentè sareng Ari Askhara. Salèrana èpinda jabadhânna mènangka Dirèktur Keuangan Pertamina è bâbâna Dirèktur Otama Nicke Widyawati.Subiantoro, Raydion (13 September 2018). "Pahala Mansury Resmi Jadi Direktur Keuangan Pertamina". Èaksès tangghâl 10 Desember 2019. Sataon saellana, salèrana èyangka' sareng Menteri BUMN Erick Thohir dhâddhi Dirèktur Otama Bank Tabungan Naghârâ (BTN) saellana konflik sè bâdâ è bank kasebbhut, bâkto panoronan Dirèktur Otama Maryono sareng Menteri BUMN Rini Soemarno bân èghentè sareng Suprajarto sè sabelluna ajabat mènangka Dirèktur Otama BRI. Suprajarto nola' pangangka'an kasebbhut bân  BTN èpimpin pejabat sakejjhâ' Oni Febriarto Rahardjo.Wareza, Monica (30 Agustus 2019). "Kisruh Direksi BTN, Oni Febriarto Jadi Plh Dirut Bank BTN". Èaksès tangghâl 9 Desember 2019. Salèrana èyangka' dhâddhi dirut asareng pangangka'an Komisiaris Otama Chandra Hamzah, sè lambâ' toman dhâddhi komisioner KPK.

 Sombher